Úradný vestník L 067 , 25/03/1995 S. 0001 - 0002



Nariadenie Rady (ES) č. 636/95 z 20. februára 1995, ktorým sa mení a dopĺňa nariadenie Rady (EHS) č. 2261/84 stanovujúce všeobecné pravidlá pre poskytovanie podpory na výrobu olivového oleja a podpory organizáciám výrobcov olivového oleja RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady 136/66/EHS z 22. septembra 1966 o vytvorení spoločnej organizácie trhu s olejmi a tukmi [1] a najmä na jeho článok 5 (4), so zreteľom na návrh Komisie, keďže, v súlade s článkom 17a nariadenia (EHS) č. 2261/84 [2], pre bežný hospodársky rok sa priemerné výnosy olív a výťažky oleja za posledné štyri hospodárske roky musia stanoviť do 1. decembra a odhadovaná výroba a jednotková čiastka podpory na výrobu, ktorá sa môže vyplatiť vopred, sa musí stanoviť do 1. apríla; keďže, v súlade s článkom 18 daného nariadenia, výnosy olív a výťažky oleja sa musia stanoviť podľa jednotných výrobných zón každoročne najneskôr do 31. mája; keďže, podľa príslušných ustanovení spoločenstva prijatých podľa článku 5 (5) nariadenia č. 136/66/EHS, podpora na výrobu sa vypláca pestovateľom olív, ktorých priemerná výroba je nižšia ako 500 kg, a zálohy sa vyplácajú pestovateľom olív, ktorých priemerná výroba činí aspoň 500 kg, od 16. októbra každého hospodárskeho roku; keďže, s cieľom zlepšiť riadenie programu podpory na výrobu olivového oleja, odhadovaná výroba a výnosy sa musia stanoviť zároveň a neskôr v každom hospodárskom roku olivového oleja tak, aby informácie o nich boli aktuálnejšie; keďže konečný termín pre stanovenie priemerných výnosov za posledné štyri hospodárske roky by sa mal taktiež predĺžiť tak, aby sa uľahčili práce s tým súvisiace; keďže, vzhľadom na skutočnosť že v porovnaní s minulosťou sú v súčasnosti k dispozícii spoľahlivejšie údaje pre vyplácanie záloh, čiastka podpory, ktorá sa môže vyplatiť zálohovo a množstvo brané do úvahy pri zálohách sa musia vzhľadom na vyššie uvedené zvýšiť, avšak takým spôsobom, aby sa vylúčilo akékoľvek riziko nesprávnych platieb; keďže nariadenie (EHS) č. 2261/84 by sa preto malo zmeniť a doplniť, PRIJALA TOTO NARIADENIE: Článok 1 Nariadenie (EHS) č. 2261/84 sa týmto mení a dopĺňa takto: 1. v článku 12: - odsek 2 sa nahrádza takto: "2. Záloha: a) sa bude rovnať čiastke získanej vynásobením jednotkovej čiastky podpory stanovenej podľa článku 17a ods. 2 množstvom oleja uvedeného v žiadosti o podporu, b) sa nemôže poskytnúť, pokiaľ: - výnosy olív a výťažky oleja neboli stanovené za bežný hospodársky rok v súlade s článkom 18, - kontroly podľa článku 8 ods. 1 a kontroly na mieste podľa článku 14 ods. 3a neboli vykonané", - odsek 3 sa vypúšťa; 2. v článku 17a: - v odseku 1 sa dátum "1. december" nahrádza dátumom "1. marec". - v odseku 2 sa dátum "1. apríl" nahrádza dátumom "1. júl", - v odseku 3 sa doba "šesť mesiacov" nahrádza dobou "osem mesiacov", - v odseku 4 sa dátum "15. marec" nahrádza dátumom "15. jún". 3. v článku 18 sa dátum "31. máj" nahrádza dátumom "30. jún" a dátum "30. apríl" dátumom "31. máj". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. februára 1995 Za Radu predseda J. Puech [1] Ú. v. ES L 172, 30.9.1966, s. 3025/66. Nariadenie bolo naposledy zmenené a doplnené nariadením (ES) č. 3179/93 (Ú. v. ES L 285, 20.11.1993, s. 9). [2] Ú. v. ES L 208, 3.8.1984, s. 3. Nariadenie bolo naposledy zmenené a doplnené nariadením (EHS) č. 3500/90 (Ú. v. ES L 338, 5.12.1990, s. 3). --------------------------------------------------